Travis Kalanick ผู้ร่วมก่อตั้งและ CEO ได้ตัดสินใจ ลาออกจากการเป็น CEO ของ Uber แล้วเมื่อวันอังคารที่ 20 มิถุนายน 2017 ใช่หรือไม่
ใช่ สำนักข่าวใหญ่ในสหรัฐอเมริกา ได้แก่ The New York Times และ CNBC รวมไปถึงสำนักข่าวอื่น ๆ ได้ประกาศอย่างเป็นทางการว่า Travis Kalanick ผู้ร่วมก่อตั้งและ CEO ผู้เป็นหัวหอกคนสำคัญของบริษัทสตาร์ทอัพที่มีมูลค่าทางธุรกิจคิดเป็นเงินไทยโดยประมาณมากกว่า ‘2 ล้านล้าน-บาท’ ได้ตัดสินใจ ลาออกจากการเป็น CEO ของ Uber แล้วเมื่อวันอังคารที่ 20 มิถุนายน 2017 (มูลค่าธุรกิจ สันนิษฐานโดย CNBC ณ ปี ค.ศ. 2016 )

Travis Kalanick เผยแก่ผู้สื่อข่าวว่า การลาออกในครั้งนี้เกิดจากแรงกดดันอย่างรุนแรงโดยกลุ่มผู้ลงทุนไม่น้อยกว่า 5 กลุ่มได้รวมตัวกันและเห็นชอบให้เขาลาออกจากการบริหาร ซึ่งล้วนเป็นผู้ลงทุนรายใหญ่ของ Uber ทั้งสิ้น โดยหนึ่งในนั้นมีบริษัท Benchmark Venture Capital Firm, ที่เป็นนายทุนระดับตัวท็อปของบริษัทและสนิทกับกลุ่มประธานบอร์ดของบริษัทอยู่ด้วย

กลุ่มนักลงทุนต่าง ๆ ที่ต้องการขับไล่ Travis เมื่อรวมกันแล้วมีจำนวนหุ้นสูงถึง 40% ของบริษัท ทำให้มีอำนาจเสียงมากพอที่จะเปลี่ยนแปลงโครงสร้างบริหารบางอย่าง

กลุ่มนักลงทุนได้ทำหนังสือเรื่องการขอให้ Travis Kalanick ลาออกจากตำแหน่งตรง ๆ ส่งไปหาเขาในขณะที่เขากำลังลาพักร้อนเพื่อรักษาสภาพจิตใจจากปัญหาที่เผชิญมาตลอดทั้งปีที่ผ่านมา Travis ใช้เวลาปรึกษากับประธานบอร์ดของบริษัทไม่นานก็ ตกลง และตัดสินใจยุติบทบาทของตนในตำแหน่ง CEO ของบริษัท
6.ข้อมูลการเงินรายบริษัท